cyanic-selkie/wikianc huggingface dataset:
Heikki-Tapio Nieminen
Työura toimittajana ja pappina
Papin tehtävää Nieminen hoiti säännöllisesti koko elämänsä ajan. Kesäkuussa vuonna 1966 Nieminen sai pappisvihkimyksen erityisperustein ilman varsinaista virkaa paikallisseurakunnassa. Nieminen oli hiukan ennen pappisvihkimystään tullut nimitetyksi helmikuussa 1966 radio- ja TV-toimittajaksi Kirkon tiedotuskeskukseen. Tämän vuoksi todettiin, että hänen seurakuntanaan on koko Suomen kansa, joten pappisvihkimykselle olivat perusteet olemassa. Niemisellä oli säännöllisesti kirkollisia toimituksia (kasteita, vihkimisiä, hautaamisia, saarnoja jne.), joiden puheisiin hän liitti aina jonkin ajankohtaisen ja tilanteeseen sopivan teeman osaksi keskeisintä kristillistä sisältöä.
Yhdeksäs aisti
Brittiläinen elokuvantutkija Mark Kermode on luonnehtinut, että elokuva sisältää ”henkeäsalpaavan sekoituksen filosofiaa, villejä näkymiä, pöyristyttävää suurellisuutta, tikahduttavaa huumoria ja iskevää toimintaa”. Hän mainitsee vertauskohdiksi elokuvat Noiduttu, Shokkikäytävä ja Tuli kulje kanssani.
Vaikka tapahtumat sijoittuvat Pohjois-Kaliforniaan, elokuva kuvattiin pääosin Unkarissa. Ohjaaja Blatty tekee alussa cameoroolin potilaana, joka tekeytyy lääkäriksi ja vastaanottaa psykiatri Kanen.
Heikki-Tapio Nieminen
Työura toimittajana ja pappina
Heikki-Tapio Nieminen ei toiminut juurikaan varsinaisissa seurakuntapapin tehtävissä. Oman työnsä ja tutkimustensa puitteissa hän kuitenkin tarkasteli jatkuvasti käytännöllisen teologian alueeseen kuuluvaa kristillistä julistusta, homiletiikkaa eli saarnaoppia. Työssään hän keskittyi radion ja television kautta tapahtuvaan viestintään. Omissa saarnoissaan ja puheissaan hän piti tiukasti kiinni opettamastaan kristillisen julistuksen jäsennyksestä, jonka mukaan jokaisessa julistus-, hartaus- ja juhlapuheessa on tärkeää linkittää kristillinen arvopohja ja ajatusmaailma tiiviisti osaksi ajankohtaisia tapahtumia. Tämän tyyppisissä puheissa Nieminen lähti aina aina liikkeelle tärkeästä ajankohtaisesta teemasta ja tarkasteli sitä yhteiskunnallisesta näkökulmasta liittäen asiaan vahvan kristillisen arvopohjan. Lisäksi hän linkitti puheidensa lopuksi käsitellyn asian osaksi Raamatun kirjoituksia nostaen konkreettisesti ja selkeästi esiin sen arvoperustan, johon puheessa esitetty näkökulma pohjautuu. Nämä kolme elementtiä, yhteiskunnallinen ajankohtaisuus, kristillinen arvopohja ja Raamatun opetus, toistuivat rakenteellisina elementteinä kaikissa Heikki-Tapion saarnoissa ja julkisissa juhlapuheissa sekä myös yksityisemmissä perhejuhlissa.
Yhdeksäs aisti
Elokuva voitti parhaan käsikirjoituksen Golden Globe -palkinnon, ja se kilpaili myös parhaan elokuvan ja parhaan sivuosanäyttelijän (Scott Wilson) palkinnosta.
Elokuvasta ei tullut suurta yleisömenestystä. Blatty muokkasi elokuvaa useita kertoja vuosien mittaan, ja siitä on julkaistu erimittaisia versioita. Ohjaajan lopullinen versio on julkaistu DVD:nä ja blu-rayna.
Heikki-Tapio Nieminen
Tutkimus- ja opetustyö
Maisteritutkintonsa aikana 1960-luvulla Niemisen intresseissä oli suorittaa tohtoriopintojaan dogmatiikkaan liittyen. Hän oli kiinnostunut erityisesti prof. Paul Althausin vanhurskauttamisopista, ja pääsikin maisteriopintojensa loppuvaiheessa Kirkkojen maailmanneuvoston stipendiaattina keväällä 1965 tapaamaan prof. Althausia Erlangenin yliopistoon ja keskustelemaan väitöskirjan sopivista teemoituksista. Työuran edetessä teema-alue ja väitöskirjan otsikko kuitenkin vaihtuivat koskemaan käytännöllisen teologian alueelle sijoittuvaa kristillistä radio- ja TV-toimintaa. Vaikka väitöskirjan teeman vaihtumisen käytännölliset ja työuraan liittyvät syyt lienevätkin tärkeimmät, ovat asiaan saattaneet vaikuttaa myös Niemisen tietoisuuteen kantautuneet ilmeistä pohtimista aiheuttaneet viestit Pault Althausin, taidokkaan teologin ja ansioituneen professorin, suhtautumisesta Hitleriin ja Natsi-liikkeeseen 1930-luvulta alkaen, jota sittemmin tarkasteltiin myös parikymmentä vuotta Niemisen väitöskirja-aihe-pohdinnan jälkeen julkaistussa akateemisessa artikkelissa (Ericksen 1986: "The Political Theology of Paul Althaus: Nazi Supporter"). Niemisen vuonna 1982 julkaistun lisensiaatintyön otsikko on "Kristillinen radio- ja televisiojulistus saksalaisessa evankelisessa keskustelussa toisen maailmansodan jälkeen" ja vuonna 1999 tarkastetun väitöskirjan otsikko "Suomalainen radiohartaus: Yleisradiossa vuosina 1932-1997 lähetettyjen luterilaisten aamuhartauksien rakenne ja sisältö".
Yhdeksäs aisti
Yhteys Manaajaan
Blattyn mukaan romaani, johonYhdeksäs aisti perustuu, on toinen osa hänen uskonnollisesta trilogiastaan, joka käsittelee Jumalan, hyvyyden ja pahuuden teemaa. Hän on luonnehtinut Yhdeksättä aistia ”teologiseksi trilleriksi”. Romaanitrilogian ensimmäisen osan Manaajan sivuhenkilönä on astronautti, jota Regan varoitti niin ikään Blattyn kirjoittaman Manaaja-elokuvasarjan ensimmäisessä osassa ("You’re going to die up there."). Romaanitrilogian viimeinen osa on Paholaisleegio (1983), joka toimi pohjana elokuvalle Manaaja III.
Heikki-Tapio Nieminen
Tutkimus- ja opetustyö
Joukkoviestintään, radioon ja televisioon, liittyvän pitkän uransa ohella Niemiselle oli erittäin tärkeää tutkimus- ja opetustyö. Tutkimustyötä Nieminen teki jatkuvasti ja työteliäästi vuosikymmenten ajan päivätyönsä rinnalla. Hänen uransa loppupuoli painottui opetukseen ja koulutukseen. Oltuaan vuodet 1990–1992 Suomen kirkon seurakuntatoiminnan keskusliiton (SKSK, nyk. Kirkkopalvelut) viestintäjohtajana, Nieminen toimi 1990-luvun lopun Laajasalon Kristillisen Opiston koulutusjohtajana ja kirkollisen koulutusyksikön vastaavana opettajana. Toimittaja-taustansa luonteen mukaisesti Nieminen sai monet kansallisesti näkyvistä poliitikoista vierailemaan Laajasalon opiston tilaisuuksissa tarjoten näin mahdollisuuden opiskelijoille harjoitella toimittajille tyypillisissä todellisissa tilanteissa. Uransa loppuvaiheessa sekä jo eläkkeelle jäätyään Nieminen oli useiden vuosien ajan Helsingin yliopistossa käytännöllisen teologian dosenttina keskittyen kouluttamaan opiskelijoita kirkkoon ja kristilliseen uskoon liittyvien teemojen käsittelyyn ja hartausohjelmien toteuttamiseen radiossa ja televisiossa. Nieminen osallistui myös aihetta tarkastelleiden väitöskirjojen ja pro gradu -töiden ohjaamiseen ja antoi niistä arviointilausuntoja. Eläkkeelle jäätyään Nieminen keskittyi useiden kirkollista viestintää käsittelevien tietokirjojen kirjoittamiseen sekä julkaisi myös joitakin kirja-arvosteluja Teologisessa aikakauskirjassa. Taitavana kirjoittajana ja historiantutkimukseen perehtyneenä tutkijana hän toimitti ja toteutti myös Helsingin sydäntoipilaat ry:n historiikin.
Harrastukset
Heikki-Tapio Nieminen pelasi nuorena jalkapalloa maalivahtina kokkolalaisessa KPV:ssä sekä jonkin vuoden myös jääkiekkomaalivahtina Hermeksessä. Maalivahdin rooli näkyi monin tavoin Niemisen toimintatavoissa myös myöhemmissä elämänvaiheissa erilaisissa tilanteissa. Rauhallisuudestaan huolimatta hän yllätti silloin tällöin kanssaihmisiään nopeilla reflekseillään kyeten nappaamaan säpäkästi kiinni esimerkiksi yhtäkkisesti pudonneita esineitä tai yllättäen pöydältä lennähtäneitä papereita. Maalivahti myös vastaa lopulta viimeisenä siitä, että vastustaja ei saa palloa maaliin. Nieminen kertoikin tähän liittyen pitävänsä suorien radio- ja TV- lähetysten pelimäisestä yllätyksellisyydestä, joissa nopea "tilanteen lukeminen" ja tilannekohtainen toimintakyky asioiden edistämiseksi ja tavoitteiden mukaisen toiminnan ylläpitämiseksi on tärkeää - kuten maalivahtina oltaessa.
Nuoruutensa urheilutaustan lisäksi Nieminen oli myös taiteellisesti lahjakas. Hänen persoonallinen piirtämistyylinsä tuli vuosien saatossa tutuksi sukulaisille, tuttaville ja työtovereille. Hän piirsikin usein nopeasti persoonallisia, iloisia ja positiivisia onnittelukortteja ja harrasti ajan salliessa jonkin verran myös maalaamista.
Julkaisut
Nieminen on julkaissut tekstejään mm. seuraavissa teoksissa:
Koskipujottelu
Kilpailut
Slalomissa melotaan kahdesti 250-400 metrin mittainen rata, jossa on 18-25 porttia. Vihreä-valkoiset portit melotaan kosken päävirtaussuuntaan nähden myötävirtaan ja puna-valkoiset vastavirtaan. Vastavirtaportteja on radalla vähintään 6 ja enintään 7. Yhden laskun tulos määräytyy melonta-ajasta sekä virhepisteistä ja kilpailun tulos määräytyy parhaan laskun tuloksesta. Porttikosketuksesta tulee 2 virhepistettä eli lisäsekuntia ja portin ohituksesta 50 sekuntia.
Esimerkki:
Porteilla on numerokylttejä, sillä portit suoritetaan numerojärjestyksessä. Portti katsotaan suoritetuksi kun pää menee kokonaan porttilinjan läpi sekä osa kanoottia. Kun yksi lasku kestää keskimäärin 100 sekuntia, vie yleensä yksikin 50 sekunnin sakko tulosluettelon loppuun. Porttikosketukset ovat myös usein kohtalokkaita. Yksi porttikosketus yli 20 portin joukossa voi viedä tulosluettelossa yli 10 sijaa alaspäin kansainvälisissä kilpailuissa.
Kansainvälisissiä kilpailuissa melotaan karsinnat, joiden tulos muodostuu kahdesta laskusta parhaan laskun tuloksesta. Jokaisessa sarjassa karsintojen 20 nopeinta pääsee semifinaaliin. Semifinaalissa melotaan vain yksi lasku, minkä 10 parasta jatkaa finaaliin. Finaalilaskun aika ei lasketa yhteen semifinaalilaskun kanssa kuten aikaisemmin, vaan finaalissa on yksi (1) lasku, jonka tuloksesta määräytyy lopullinen tulos. Suomessa ei ole ollut käytössä finaalijärjestelmää, vaan tulos on muodostunut kahdesta laskusta parhaan laskun lasketuista melonta-ajoista ja virhesekunneista.
Monipuolisuus on valttia
Kanoottipujottelu on ennen kaikkea taitolaji – ilman taitoa ei menesty, mutta sekään ei yksinään riitä. Menestyminen vaatii kolmen alueen hyvää hallintaa: tekniikka (sisältäen koskitaidot), fyysiset ominaisuudet sekä psyykkiset ominaisuudet.
Tekniikka
Slalom on hyvin tekninen laji. Kanoottia on osattava hallita kallistuksin ja erilaisin melanvedoin, koskessa on osattava muun muassa surffata erilaisissa aalloissa ja lossata (ylittää virta). Kaikkia radalla olevia kosken virtauksia on osattava käyttää hyväkseen mahdollisimman nopean suorituksen aikaansaamiseksi. Hyvä kanoottipujottelija osaa ennakoida veden liikkeiden vaikutukset kanootin linjaan ja säätää koko ajan tempoa, vetojen luonnetta ja voimakkuutta, kanootin ja omaa asentoa (ollen pystyssä, painamalla vartaloa eteen tai taakse) kosken virtausten mukaisesti. Ihanteellista olisi pitää kanootti jatkuvassa liikkeessä, jotta energiaa ja aikaa ei kuluisi turhiin nopeuden muutoksiin.
Jokaisessa kilpailussa on erilainen rata ja jokainen koski on omanlaisensa. Samakin koski muuttaa luonnettaan eri veden korkeudella. Joillakin tekoradoilla voi veden oskillointi muodostaa todella vaihtelevat olosuhteet. Kahta samanlaista kilpailua ei siis ole. Koskessa voi yleensä etukäteen harjoitella vapaasti, mutta varsinaista kilpailurataa ei saa meloa etukäteen, joten rata on analysoitava rannalta etukäteen koskenlukutaidon ja muutaman koelaskijan näkemisen pohjalta. Melontalinjat ja porteille lähestyminen sekä niistä suoriutuminen on suunniteltava jokaista melanvetoa myöten. Hyvä kosken virtauksien omaksuminen ja muistaminen sekä riittävä harjoittelu ovat edellytyksiä onnistuneelle kilpailusuoritukselle.
Fyysiset ominaisuudet
Suoritus kestää noin 100 sekuntia sarjoista riippuen. Energiantuottomenetelmien osalta voidaan kanoottipujottelusuoritusta verrata 500 metrin ratamelontaan tai 800 metrin juoksuun. Tehokas anaerobinen systeemi, korkea laktaattitoleranssi sekä korkea hapenottokyky ovat ehdottomia ominaisuuksia huippusuorituksiin.
Kanootin vauhti vaihtelee koko laskun ajan. Käännöksissä, kuten vastavirtaporteilla, tai veden liikkeiden vuoksi melojan eteneminen hidastuu tai jopa pysähtyy, mikä vaatii erinomaisia voimaominaisuuksia, jotta kanootti saadaan nopeasti kiihdytettyä kilpailuvauhtiin. Esimerkiksi isoissa koskissa on voimakkaita stoppareita ja aaltoja, jotka voivat helposti pysäyttää tai jarruttaa melojan ja kanootin vauhtia. Mitä isompi on koski (Bourg-Saint-Maurice ranskassa tai Ateenan olympiarata kreikassa), sitä enemmän voimaa tarvitaan. Tämä näkyy muun muassa melojan tempossa suorituksen aikana. Isossa vedessä otetaan melanvetoja harvemmin, mutta voimakkaammin kuin pienessä vedessä.
Psyykkiset ominaisuudet
Koska kilpailurataa ei saa meloa etukäteen, suoritus on suunniteltava lähes jokaista melanvetoa myöten. Tämän vuoksi käytetään mielikuvaharjoitusta. Melojien on suoriuduttava kahdesta laskusta eli yhteensä 36-50 portista ilman porttikosketuksia, suunnitellulta reitiltä poikkeamisia tai muita virheitä. Koska aika ratkaisee, pyritään portit melomaan mahdollisimman läheltä varsinkin vastaportit. Silloin riski porttikosketuksiin ja ohituksiin kasvaa. Lisäksi pyritään melomaan mahdollisimman kovaa radan vaikeuksista riippumatta, mikä lisää riskiä entisestään. Kansainvälisissä kilpailuissa voidaan usein havaita enemmän porttikosketuksia finaalissa kuin karsinnoissa, sillä riskejä otetaan huomattavasti enemmän kamppailtaessa kärkisijoista. Yksikin virhe, oli se sitten aivan pieni virhe, jossa menee hieman aikaa hukkaan, tai suurempi virhe kuten portin kosketus tai ohitus, ei saisi häiritä keskittymistä ja vaikuttaa näin ollen negatiivisesti koko loppusuoritukseen. Keskittymisen on säilyttävä koko suorituksen ajan. Monet eivät kuitenkaan pysty siihen. Vahva psyyke on siis olennainen tekijä huippusuorituksissa. Myös stressi saattaa vaikuttaa suoritukseen. Huippumeloja kestää painetta ja osaa käyttää sitä hyväkseen. Jotkut onnistuvat ylittämään itsensä vain tärkeissä arvokilpailuissa. Motivaatioaste on myös erittäin tärkeä, sillä täytyy harjoitella paljon ja kovaa eivätkä olosuhteet aina suosi.
Kaikki lajin eri vaatimukset on hallittava, jotta menestyminen on mahdollista. Kaikki osa-alueet vaikuttavat toisiinsa. Esimerkiksi meloja ei voi olla psyykkisesti vahva, jos kunto tai taito eivät riitä. Lisäksi tarvitaan rohkeutta, kuten koskimelonnassa yleensäkin, sillä kilpailut ovat toisinaan isoissa koskissa. Juuri näistä syistä kanoottipujottelu on haastava laji ja jopa vaikea, mikä osaltaan on syy pieniin harrastajamääriin Suomessa. Riittävän tekniikan hankkimiseen menee muutama vuosi. Alun vaikeudet voivat helposti lannistaa aloittavan melojan, varsinkin jos tavoitteet ovat liian korkealla. Tasoerot tekniikassa ja koskitaidoissa näkyvät myös valtavina eroina lopputuloksissa porttien ohitusten ja reitiltä poistumisten vuoksi.
Kalusto
Säännöt määräävät kanoottien mitat. Esimerkiksi slalomkajakki on vähintään 350 cm pitkä ja 60 cm leveä ja painaa 9kg. Kanootit valmistetaan hiili- ja kevlarkuidusta. Kanoottipujottelussa voi kilpailla kajakkiyksiköiden (K1) lisäksi myös kanadalaisyksiköiden (C1) ja –kaksikoiden (C2) sarjassa. Kanadalaiskanooteissa melotaan yksilapaisella melalla polvi-istunnassa. Kanootit ovat hieman kajakkeja leveämpiä, mikä helpottaa tasapainon ylläpidossa. Naisille on vain K-sarja. Kanoottipujottelussa käytetään hiilikuitumeloja, joiden pituus on useimmiten 195-205 cm K1-melojille ja noin 150 cm C-melojille. Melojen pituus ja lapojen koko riippuvat melojien pituudesta ja voimatasosta.
Rata
Suomen ainoat pysyväksi rakennetut radat ovat Taivalkoskella (koskiluokitus II-III) ja Kiimingin Tulikurkussa (koskiluokitus I-II). Muihin Suomessa pidettäviin kilpailuihin pystytetään rata kilpailujen ajaksi sopivan kosken kohdalle vetäen narut joen yli ja kiinnittäen ne puihin tai tarkoitusta varten rakennettuihin telineisiin.
Harjoittelu
Kanoottipujottelu on fyysisesti vaativa taitolaji. Tekniikan osalta voidaan harjoitteluvuosi jakaa neljään jaksoon. Syksyllä on aika oppia uusia tekniikoita, sillä laji kehittyy koko ajan. Sen jälkeen systematisoidaan, kunnes tekniikka on hallussa. Sitten pyritään toistamaan kyseinen tekniikka eri olosuhteissa (eri koskissa, eri tilanteissa, eri vauhdilla, ym). Kun kilpailukausi lähestyy, on aika keskittyä kilpailuolosuhteisiin. Silloin melotaan uudella tekniikalla stressin alla. Joko käydään kilpailuissa tai simuloidaan kilpailuja. Silloin voidaan tarvittaessa korjata heikkouksia. Fyysisen harjoittelun osalta voidaan samalla jakaa harjoitusvuosi eri jaksoihin. Syksyllä ja talvella kehitetään voima- ja aerobisia ominaisuuksia. Silloin kehitetään myös yleiskuntoa muilla lajeilla, esimerkiksi hiihtäen. Voimaharjoittelun ohella kehitetään lajinomaista voimaa meloen koskessa. Mitä isompi vesi on sitä paremmat ovat vaikutukset voimaominaisuuksien kehittymiseen. Kun kilpailukausi lähestyy, mennään kohti fyysisesti rankempia harjoituksia (mm. anaerobiset harjoitukset). Kanoottipujottelussa yritetään mahdollisimman usein yhdistää taito- ja fyysinen harjoittelu. Näin ollen menestyminen vaatii ympärivuotista harjoittelua. Koska taitoharjoittelu tapahtuu koskessa ja mahdollisesti monessa koskessa, pohjoisessa asuvien täytyy matkustaa paljon mikäli pyrkivät huipulle.
Kanoottipujottelu Suomessa
Kilpailukausi yleensä alkaa avovesiaikaan huhtikuussa ja päättyy lokakuussa. Tulevana kautena kilpailuja on Mikkelin Rokkalanjoella, Hirvensalmen Ripatinkoskella, Rautavaaran Vongankoskella, Kiimingin Koitelin koskien Tulikurkussa ja Taivalkoskella missä pidettiin lajin SM-kilpailut 15.8.2010. Kilpailijoita oli kauden 2008 aikana noin 40 vajaasta kymmenestä seurasta. Aktiivisin seura on oululainen K&C (10 melojaa), muita aktiivisia ovat muun muassa helsinkiläinen Merimelojat (M, ), ja Muonion Melojat (MuMe). Suomessa on tällä hetkellä vain vähän C1-melojia, suurin osa on K1-melojia.
Ensimmäiset viralliset SM-kisat käytiin vuonna 1985.
Uuskonservatismi
Uuskonservatismi tai neokonservatismi on 1980-luvulla syntynyt konservatismin uudistusliike, joka suhtautui varsin epäillen hyvinvointivaltioon. Liike on läheistä sukua paleokonservatismin kanssa.
Neokonservatismi-käsitteellä tarkoitetaan etenkin Yhdysvalloissa vaikuttavia uuskonservatismin kannattajia, "uusia konservatiiveja", luonnehtii haukkamainen ulkopolitiikka, valtion kasvattaminen "pieni valtio"-linjan vastaisesti ja rajoitukset sosiaalimenoissa. Uutuus viittaa konservatismin "uuteen aaltoon."
Uuskonservatismi on yhdistetty Ronald Reaganin talouspolitiikkaan ja myöhemmin George W. Bushin talous- ja ulkopolitiikkaan.
Terminologia
Termin ”uuskonservatiivi” (engl. neoconservative) otti käyttöön demokraattinen sosialistiajattelija Michael Harrington, ja hän halusi sillä leimata demokraattien oikeistosiiven. Hän käytti nimitystä vuonna 1973 haukkumanimenä niille entisille liberaaleille ja sosialisteille, jotka olivat alkaneet tehdä yhteistyötä konservatiivien ja kapitalistien kanssa ja Harringtonin mukaan myyneet aatteensa ja muuttuneet luokkapettureiksi. Harringtonin leimaamat henkilöt eivät vielä tuolloin ottaneet nimitystä itse käyttöön. Kaikki heistä eivät vielä 1970-luvulla tunnustautuneet konservatiiveiksi eivätkä lähteneet republikaanien mukaan. He tekivät kuitenkin yhteistyötä uuden oikeiston kanssa ja liittoutuivat heidän kanssaan Ronald Reaganin presidenttikaudesta alkaen 1980-luvulla. He olivat antikommunisteja ja uusvasemmistolaisen kulttuuriradikalismin kriitikoita. He olivat siirtyneet oikealle mutta säilyttivät suuria osia alkuperäisestä vasemmistolaisuudestaan.
Katolilaisen uuskonservatiivin George Weigelin mukaan uuskonservativismi on vasemmistolainen aatekokonaisuus, joka on erkaantunut modernin poliittisen liberalismin valtavirrasta, koska ajatteli liberalismin ”tulleen hulluksi”.
Journalisti, kustantaja ja professori Irving Kristol (2020-2009) on mainittu usein uuskonservatiivisen liikkeen kummisetänä. Hän oli myös ensimmäinen, joka alkoi kutsua itseään uuskonservatiiviksi. Kristol kehitti uuskonservatiivin määritelmäänsä vuodesta 1979 alkaen. Hänen mukaansa uuskonservatiiveja ovat entiset liberaalit, jotka olivat menettäneet uskonsa sellaiseen liberalismiin, joka tukeutui vahvaan valtiolliseen pakottamiseen. He ovat myös säilyttäneet uskonsa kapitalistiseen järjestelmään mekanismina, jonka kautta inhimilliset tarpeet tyydyttyivät parhaiten. Nämä liberaalit pitävät markkinataloutta vapaiden yhteiskuntien ennakkoehtona, mutta sen rinnalle he haluavat hyvinvointivaltion palveluita. Talouskasvua he pitävät välttämättömänä yhteiskuntien vakauden ja hyvinvoinnin takaajana, kunhan koko ajan pidetään mielessä yhteinen hyvä eikä lähdetä puhtaan itsekkään voitontavoittelun tielle. He lukevat hyvinvoivien perheiden, perinteisten moraaliarvojen ja uskonnollisuuden kuuluvan vakaan, tasapainoisen ja sisäisesti yhtenäisen yhteiskunnan keskeisiin tuntomerkkeihin. Itse he eivät kuitenkaan ole erityisen uskonnollisia, jotkut heistä eivät lainkaan uskonnollisia. Yhteisiä uskontopohjaisia moraaliarvoja he pitävät yhteiskunnallisesti hyödyllisinä, minkä vuoksi valtion on tuettava niitä. He uskovat myös siihen, että säilyttääkseen Amerikan oikeanlaisena, muun maailman on estettävä luisumasta sellaisten valtioiden käsiin, jotka olivat eri meiltä uuskonservatiivien uniikeista amerikkalaisista arvoista, joita he pitävät universaaleina.
Kulttuuri- ja moraalikäsityksiltään uuskonservatiivit ovat hyvin konservatiivisia. Tämä sai heidät irtautumaan poliittisen liberalismin kentästä 1960- ja 1970-lukujen vastakulttuurin ja kulttuuriradikalismin aikoina. He karsastivat arvorelativistisia, monikulttuurisia, postmoderneja kulttuurintulkintoja, arvostivat perinteistä estetiikkaa ja taistelivat taiteen ja tieteen politisoitumista vastaan. He usein myös vastustivat pornografiaa ja sen vapaata levitystä.
Uuskonservatiivit eivät vastusta sitä, että autetaan diktatuureissa tapahtuvia sisäisiä vallankumouksia tai jopa "tuodaan demokratia" ulkoapäin sotilaallisesti "roistovaltioihin".
Uuskonservatiivit kannattavat avoimia rajoja ja vapaakauppaa toisin kuin perinteistä konservatismia kannattavat paleokonservatiivit, jotka taas ovat tahtoneet yleensä pystyttää tullimuureja etenkin teräs-, paperi- ja lentokoneteollisuuden suojaksi.
Historia
Monet uuskonservatiivit ovat lähtöisin Yhdysvaltojen 1960-luvun liberaaleista demokraateista, jotka siirtyivät republikaanien leiriin.
Liikkeen taustaa
Uuskonservatiivien lailla ajattelevia on ollut oikeiston riveissä jo 1920- ja 1930-luvuilta lähtien, ja heillä on ollut sen jälkeen huomattavaakin vaikutusta konservatiivis-oikeistolaiseen ajatteluun ja toimintaan.
1980-luvulla ja 1990-luvulla
Johtavat uuskonservatiivit George Gilder ja Michael Novak lähentyivät omissa kirjoissaan 1980-luvulla valtavirran konservatiivien käsitystä kapitalismista.
Ulkopolitiikasta oli tullut uuskonservatiivien näkyvin ja vaikuttavin politiikanteon alue 1980-luvun alkuun mennessä. Uuskonservatiivit vastustivat kaikenlaista totalitarismia, joita 1980-luvulla kylmän sodan aikana edusti kommunismi ja myöhemmin ”islamofasismi”. Uuskonservatiivit pitivät Yhdysvaltoja erityisenä ja muita ylempänä maana, jolla oli maailmanmissio. Uuskonservatiiveista tuli vaikutusvaltaisia Yhdysvaltain sisä- ja ulkopolitiikassa 1980-luvulla republikaanipresidentti Ronald Reaganin kaudella. He tukivat republikaanipresidenttien Reaganin ja hänen seuraajansa George H. W. Bushin aggressiivista ulkopolitiikkaa Neuvostoliittoa kohtaan.
Uuskonservatiiveilla oli kristillisen oikeiston kanssa merkittävä vaikutus modernin yhdysvaltalaisen ”Great Society” -hyvinvointivaltion uudistamiseen demokraattipresidentti Bill Clintonin kaudella 1990-luvulla. Nämä ryhmät laativat yhdessä sen lakialoitteen, jolla työttömyysetuisuuksien myöntämistä rajoitettiin. Ne osat uuskonservatiivien hyvinvointivaltion reformista, joita Clinton ei suostunut toteuttamaan, toteutettiin hänen jälkeensä George W. Bushin kaudella.
George W. Bushin presidenttikaudella
Uuskonservatiivit ja kristillinen oikeisto saivat Bushin kanssa läpi esimerkiksi Medicare-sairausvakuutusjärjestelmän laajennuksen, uuden liittovaltion koulureformin sekä joukon abortin- ja seksivalistuksen vastaisia lakeja. Liittovaltion valta lisääntyi niin paljon, että minimaalista valtiota vaatineet libertaristiset konservatiivit leimasivat Bushin ja uuskonservatiivit ”oikean konservatismin pettäjiksi”.
Uuskonservatiivit nousivat republikaanisen puolueen ulko-, sota- ja maailmanpoliittisen linjan pääasiallisiksi muokkaajiksi Bushin kaudella. Käännekohtia olivat vuoden 2001 terroristihyökkäys New Yorkiin, Bushin päätös aloittaa sen seurauksena terrorisminvastainen sota ja Irakin sota vuonna 2003. Bushin hallinnossa vaikuttaneiden uuskonservatiivien kuten Dick Cheneyn, Donald Rumsfeldin ja Paul Wolfowitzin tavoitteena oli Project for the New American Century -hankkeessa hahmotellusti Yhdysvaltain pitäminen maailman ehdottomasti sotilaallisesti vahvimpana maana. He vaativat myös Yhdysvalloilta proaktiivisia, tarvittaessa sotilaallisia, toimia syrjäyttää kaikki ne vallat, jotka uhkasivat Yhdysvaltain edustamia demokraattisia arvoja, jotka he näkivät ylimpinä muihin yhteiskuntajärjestelmiin nähden. Uuskonservatiivien perusteena Irakin sotaan lähtemiselle oli ”kolmen T:n yhtälö”, jonka mukaan terrorismi, tyrannit ja joukkotuhoaseteknologia muodostivat eksistentiaalisen uhan. Heidän toinen tavoitteensa oli levittää demokratiaa Irakiin ja muualle Lähi-itään.
Bushin jälkeen
Bushin kausien jälkeen uuskonservatiivit ovat menettäneet valtaansa republikaanisen puolueen sisällä. He asettuivat vastustamaan paleokonservatiivisia ajatuksia ajanutta Donald Trumpia tämän esivaalikampanjassa 2016. Presidenttikautensa toisena vuonna Trump nimitti Bushin kaudella näkyvässä asemassa olleen kovan linjan uuskonservatiivin John Boltonin kansallisen turvallisuuden neuvonantajakseen.
Osmo Kokko
Osmo Urmas Kokko (s. 17. marraskuuta 1954 Heinävesi) on suomalainen perussuomalaisia edustava poliitikko. Hän toimi kansanedustajana Pohjois-Karjalan vaalipiiristä kaudella 2011–2015. Häntä ei valittu jatkokaudella vuoden 2015 vaaleissa.
Kokko kuului aiemmin Suomen Maaseudun Puolueeseen (SMP). Hän oli SMP:n puoluehallituksen jäsen 1990–1992 ja Joensuun kaupunginvaltuuston jäsen SMP:n aikoina 1985–1989 sekä 1993–1996.
Kokko on kuljetusalan yrittäjä. Hän oli perussuomalaisten yrittäjien Täysmuutos-ryhmässä, joka toimi 2010-luvun alussa.
Vuonna 2019 Kokko erotettiin perussuomalaisten paikallisyhdistyksestä. Hän oli itse aiemmin eronnut perussuomalaisten kaupunginvaltuustoryhmästä.
Afganistanin maantiede
Afganistanin maantiede tarkoittaa Afganistanin aluetta ja sillä esiintyviä ilmiöitä. Afganistan on pääasiassa ylänköalueella sijaitseva sisämaavaltio, ja noin kolme neljäsosaa maasta on vuoristoa. Maan laajin alue on harvaan asuttu keskiylänkö, joka kuuluu maan itä-länsisuunnassa jakavaan Hindukuš-vuoristoon.
Maan pinta-ala on noin 650 000 neliökilometriä. Pääkaupunki on Kabul.
Fyysinen maantiede
Afganistanin rajanaapureita ovat pohjoisessa Turkmenistan (yhteistä rajaa 744 kilometriä), Uzbekistan (137 kilometriä) ja Tadžikistan (1 206 kilometriä), idässä  Wakhanin käytävän päässä Kiina (76 kilometriä), kaakossa ja etelässä Pakistan (2 430 kilometriä) ja lännessä Iran (936 kilometriä).
Wakhanin käytävä idässä luotiin 1800-luvulla puskurivyöhykkeeksi brittien Intian ja tsaarin Venäjän välille. Se on vuoristoista aluetta, mutta laaksoissa on kulkuväyliä ja jonkin verran asutusta. Koillisosissa on seismistä aktiivisuutta.
Maan laajin alue on harvaan asuttu keskiylänkö, jonka keskellä Hindukuš-vuoristo kulkee koillisesta lounaaseen. Sen poikki kulkee kaksi pohjois-eteläsuuntaista solaa: Šebar lännessä ja Sālang ylängön itäosassa. Korkeimmat huiput ovat 4 000–5 000 metriä.
Maan itäosan vuoristo on topografialtaan monimuotoista. Jopa 6 000 metriin ulottuvien huippujen lomassa on neljä suurta laaksoaluetta: laaja Kabulin laakso, Kūhestān-Panǰšīr, Ḡōrband ja Nūrestān.
Khaibarsola Afganistanin ja Pakistanin rajalla on ollut tärkeä kulkureitti satojen vuosien ajan. Kotal-e Latabandin solaan, joka on Kabuljoen jylhin rotko, rakennettiin 1950-luvulla tie, joka lyhensi Kabulin ja Pakistanin rajan välisen matka-ajan kahdesta päivästä muutamiin tunteihin.
Baltimore Ravens
Baltimore Ravens on amerikkalaista jalkapalloa pelaava joukkue Yhdysvalloissa NFL:ssä. Joukkue on kotoisin Baltimoresta, Marylandista ja pelaa American Football Conferencen pohjoisessa divisioonassa. Joukkue on onnistunut voittamaan Super Bowlin kaksi kertaa, kausina 2000 ja 2012. Se kukisti tammikuussa 2001 pelatussa loppuottelussa New York Giantsin ja helmikuussa 2013 pelatussa loppuottelussa San Francisco 49ersin.
Afganistanin maantiede
Fyysinen maantiede
Helmandin valuma-alue on laaja jokilaakso, joka päättyy suoalueeseen. Erityisen sateisina vuosina suot muuttuvat lyhytaikaiseksi järveksi.
Baltimore Ravens
Seura aloitti vuonna 1996 Baltimoressa, johon se muutti Clevelandista. Seuran omistaja Art Modell ei saanut Clevelandin kaupunkia rakennuttamaan uutta stadionia Cleveland Browns -seuralleen ja päätti siirtää seuran toiseen kaupunkiin fanien kovasta vastustuksesta huolimatta. Brownsin pelaajasopimukset ja suurin osa henkilökuntaa siirtyivät Baltimoreen. Seuran historia jäi kuitenkin Clevelandiin ja kuuluu nykyiselle Cleveland Browns -joukkueelle, joka aloitti pelaamisen uudelleen vuonna 1999. NFL-liigan virallisen kannan mukaan Ravensin katsotaan olevan laajennusjoukkue. Baltimoressa oli vuosina 1953–1983 NFL-joukkue Baltimore Colts, joka pelaa nykyään Indianapolisissa.
Afganistanin maantiede
Fyysinen maantiede
Lännessä on kiviaavikkoa, lounaassa hiekka-aavikkoa, missä hiekka muodostaa liikkuvia hiekkadyynejä.
Baltimore Ravens
Muutettuaan Baltimoreen joukkue on ollut menestyksekäs. Ravens on voittanut kausien 2000 ja 2012 Super Bowlien lisäksi divisioonansa kausina 2003, 2006, 2011 ja 2012. Baltimore Ravensin historian kuuluisimpiin pelaajiin kuuluvat Ray Lewis, Jonathan Ogden ja Ed Reed.
Afganistanin maantiede
Joet
Tärkeimmät joet ovat Amudarja, Helmand ja Kabul. Amudarja saa alkunsa läheltä Wakhanin käytävää ja muodostaa valtakunnanrajan entisiä neuvostotasavaltoja vastaan 1 100 kilometrin matkan ajan, ennen kuin kääntyy pohjoiseen, missä se laskee Araljärveen. Helmand on noin 1 300 kilometriä pitkä, ja 40 prosenttia Afganistanista kuuluu sen valuma-alueeseen. Se virtaa lounaaseen ja päätyy suoalueelle lähellä Iranin rajaa, missä sen vesi haihtuu. Kabul, joka on 350 kilometriä pitkä, laskee Indusjoen kautta mereen.
Baltimore Ravens
Joukkueen nimi Ravens tulee Edgar Allan Poen runosta Korppi. Poe, joka eli ja työskenteli Baltimoressa, on haudattu kaupunkiin.
Afganistanin maantiede
Joet
Jokiin on tehty kolme suurta patoa: Arghandabin pato lähellä Kandaharia, Kajakain pato Helmand-joessa ja Naglun pato Kabuljoessa Jalalabadin länsipuolella.
Ilmasto
Afganistanissa vallitsee äärevä mannerilmasto. Talven kylmyys on purevaa korkean sijainnin takia suuressa osassa maata. Kesällä melkein kaikkialla on kuumaa, alankoalueilla kuten Iranin rajan läheisessä Sistanin laaksossa suorastaan tukalaa. Talvella ja keväällä sää on vaihtelevaisinta, ja suurin osa sateesta saadaan niiden aikana. Useimmat talven sateita aiheuttavat matalapaineet kehittyvät Välimerellä. Eteläisten naapurimaiden monsuunisateet eivät ulotu korkeiden vuorten suojaaman Afganistanin puolelle. Kabulin sääolot edustavat laajemminkin maan vuoristoista itä- ja keskiosaa. Siellä keskimääräinen päivän alin lämpötila on pakkasen puolella marraskuusta helmikuuhun. Päivän ylin lämpötila ylittää 30 astetta kesä-, heinä- ja elokuussa. Sadetta saadaan marraskuusta toukokuuhun.
Luonnonsuojelu
Afganistanin ensimmäinen kansallispuisto on Band-e Amirin järvialue.
Vuonna 2014 Wakhanin käytävän alueelle perustettiin laaja Wakhanin kansallispuisto.
Tom Gilbert
Thomas Kelly "Tom" Gilbert (s. 10. tammikuuta 1983 Minneapolis, Minnesota, Yhdysvallat) on yhdysvaltalainen jääkiekkopuolustaja.
Ura
Gilbert pelasi Bloomington Jefferson High Schoolin joukkueessa vuoteen 2001 ja hän toimi viimeisenä kautenaan 2000–2001 joukkueen kapteenina. Samalla kaudella Gilbert pelasi yhden ottelun USHL-joukkue Chicago Steelissä, jossa hän pelasi kokonaan seuraavan kauden 2001–2002. Gilbert oli tehoilla 13+15=28 joukkueen eniten maaleja tehnyt puolustaja ja toiseksi tehokkain puolustaja Danny Richmondin jälkeen. Colorado Avalanche varasi hänet neljännellä kierroksella numerolla 129 NHL:n varaustilaisuudessa 2002.
Vuodet 2002–2006 Gilbert kävi Wisconsinin yliopistoa ja hän pelasi sen joukkueessa. Gilbert toimi vuodet 2004–2006 heidän varakapteeninaan. Hän oli kausina 2002–2003 ja 2005–2006 joukkueen tehokkain puolustaja. Jälkimmäisenä mainittuna kautena Gilbert teki siellä yhden kauden piste-ennätyksensä tehoilla 12+19=31. Hänet valittiin WCHA:n ensimmäiseen tähdistökentälliseen, NCAA:n läntisen konferenssin toiseen tähdistökentälliseen sekä lopputurnauksen tähdistöön. Gilbert voitti keväällä 2006 NCAA:n mestaruuden.
Maaliskuussa 2004 Colorado Avalanche kauppasi Gilbertin oikeudet Edmonton Oilersiin vaihdossa Tommy Saloon ja kuudennen kierroksen varausvuoroon kesälle 2005. Hän siirtyi kaudeksi 2006–2007 Oilersin organisaatioon, mutta ensimmäinen kausi kului suurimmaksi osaksi vielä farmijoukkue Wilkes-Barre/Scranton Penguinsissa, AHL:ssä. Gilbert teki siellä 48 runkosarjaottelussa tehot 4+26=30, joilla hän oli Matt Carknerin kanssa joukkueen toiseksi tehokkain puolustaja Micki DuPontin jälkeen. Gilbert teki NHL-debyyttinsä 10. tammikuuta 2007 San Jose Sharksia vastaan, kun Oilersin puolustuksessa oli loukkaantumisia. Gilbertillä oli ottelupäivänä hänen 24-vuotissyntymäpäivänsä. NHL-uransa ensimmäisen maalin hän teki 20. helmikuuta 2007 Ottawa Senatorsia vastaan. Gilbert pelasi kauden aikana yhteensä 12 runkosarjaottelua NHL:ssä tehden niissä tehot 1+5=6.
Gilbertin varsinainen NHL:n tulokaskausi 2007–2008 oli hyvä. Hän pelasi Oilersissa kaikki kauden 82 runkosarjaottelua ja teki niissä tehot 13+20=33. Gilbert oli joukkueen tehokkain puolustaja ja tulokkaiden pistepörssin kymmenes. Hän oli tulokaspuolustajista toiseksi tehokkain Atlanta Thrashersin Tobias Enströmin jälkeen ja valittiin kauden päätteeksi tulokkaiden tähdistökentälliseen. 4. maaliskuuta 2008 Gilbert iski kauden kymmenennen maalinsa Nashville Predatorsia vastaan ja hänestä tuli Oilersin seurahistorian eniten maaleja tehnyt tulokaspuolustaja. Ennätys oli aiemmin Paul Coffeyn ja Marc-André Bergeronin hallussa. Huhtikuussa 2008 Gilbert teki joukkueen kanssa peräti kuusivuotisen ja 24 miljoonan arvoisen jatkosopimuksen.
Kaudella 2008–2009 Gilbert teki yhden kauden piste-ennätyksensä NHL:ssä tehoilla 5+40=45. Hän oli jälleen Oilersin tehokkain puolustaja. Gilbert oli joukkueen sisäisen syöttöpörssin toinen Aleš Hemskýn jälkeen. Sisäisessä pistepörssissä hän oli neljäs. Kaudella 2009–2010 Gilbert teki tehot 5+26=31 ja oli Oilersin toiseksi tehokkain puolustaja Ľubomír Višňovskýn jälkeen. Loppukauden joukkueesta Gilbert oli kuitenkin tehokkain puolustaja, kun Višňovský kaupattiin Anaheim Ducksiin.
Gilbert pelasi Oilersissa 2011–2012 asti. Hänet kaupattiin Minnesota Wildiin helmikuussa 2012 vaihdossa Nick Schultziin. Gilbert pelasi Oilersissa 384 ottelua ennen kauppaa. Syyskuussa 2013 hän siirtyi Florida Panthersiin, jossa pelasi kauden 2013–2014, jonka jälkeen siirtyi heinäkuussa 2014 Montreal Canadiensiin.
Gilbert pelasi kaksi kautta Canadiensissa. Jälkimmäinen kausi päättyi polvileikkaukseen helmikuussa 2016. Hän pelasi kauden 2015–2016 aikana 44 ottelua. Kauden jälkeen Gilbert teki vuoden sopimuksen Los Angeles Kingsin kanssa. Kingsissä Gilbert pelasi 18 NHL-peliä, ennen kuin hänet lähetettiin farmiseura Ontario Reigniin. Washington Capitals hankki helmikuussa 2017 Gilbertin pelaajaoikeudet vaihdossa varausvuoroon. Capitals lähetti hänet suoraan omaan AHL-seuraansa Hershey Bearsiin.
Maajoukkue
Gilbert edusti Yhdysvaltoja vuoden 2008 MM-kilpailuissa.
Markku Paretskoi
thumb|Markku Paretskoi huhtikuussa 2012. Markku Paretskoi (s. 1956 Pielavesi) on suomalainen toimittaja ja käsikirjoittaja. Hänet tunnetaan erityisesti huumorilehti Pahkasian perustajana ja sen pitkäaikaisena päätoimittajana.
Paretskoi opiskeli toimittajaksi ja yhteiskuntatieteiden maisteriksi Tampereen yliopistossa. Hän asui Tampereella vuosina 1975–2010.
Vuonna 1998 Paretskoi sai Suomen sarjakuvaseuran myöntämän Puupäähatun käsikirjoittamastaan sarjakuvasta Vanhat herrat yhdessä piirtäjä-käsikirjoittaja Pauli Heikkilän kanssa. Suomalainen Markku-liitto on valinnut hänet 16. vuoden Markuksi 2012.
Edge of Excess
Edge of Excess on Triumphin yhdestoista studioalbumi, joka julkaistiin Kanadassa 27. lokakuuta 1992. Albumi oli ensimmäinen alkuperäisen kitaristi-laulaja Rik Emmettin jätettyä Triumphin vuonna 1988. Rumpali Gil Moore ja basisti Mike Levine ottivat muutaman vuoden tauon jälkeen kanadalaisen kitaristin Phil Xenidisin kokoonpanoonsa ja julkaisivat Edge of Excessin.
Naoki Sōma
Naoki Sōma (, s. 19. heinäkuuta 1971 Shizuoka, Japani) on japanilainen entinen jalkapalloilija.
Jalkapallomaajoukkue
Hän edusti Japanin maajoukkuetta vuosina 1995-1999.
Rõivasin II hallitus
Rõivasin II hallitus oli Viron tasavallan hallitus, joka toimi 9. huhtikuuta 2015 – 23. marraskuuta 2016. Pääministeri Taavi Rõivasin johtaman Reformipuolueen lisäksi hallitus muodostui Sosiaalidemokraattisesta puolueesta (SDE) ja Isänmaan ja Res Publican liitosta (IRL).
Hallitus kaatui 9. marraskuuta 2016 Riigikogun antamaan epäluottamuslauseeseen. Äänestystä aiemmin Reformipuolueen hallituskumppanit sosiaalidemokraatit ja IRL olivat tiedottaneet lähtevänsä hallituksesta ja pyytäneensä pääministeri Rõivasia eroamaan. Sosiaalidemokraattien ja IRL:n mukaan hallituksen kaatamisen taustalla oli puolueiden kesken vallinnut luottamuspula.
Luettelo maailman rikkaimmista ihmisistä Forbesin mukaan
Luettelo maailman 10 varakkaimmasta henkilöstä vuosina 2000–2021 perustuu Forbesin vuosittain julkaisemaan miljardöörien listaukseen. Luettelosta on jätetty pois kuninkaalliset, joiden varallisuus perustuu heidän hallitsija-asemaansa.
10 rikkainta vuonna 2021
Vuoden 2021 dollarimiljardöörien listalla oli 2 755 miljardööriä, joiden yhteenlaskettu varallisuus sisälsi 13,1 biljoonan dollarin arvosta pörssiyhtiöiden osakkeita keväällä 2021. Päiväkohtaiseen (reaaliaikaiseen) osake-arvoihin perustuvilla omaisuuserien arvostuksilla listan järjestys ja omistusten arvo saattaa poiketa edellä esitetystä. Päiväkohtaisesti päivittyvää miljardöörilistaa julkaisee Forbesin ohella Bloomberg nimellä Bloomberg Billionaires Index.
10 rikkainta vuonna 2018
Huomaa, että päiväkohtaiseen (reaaliaikaiseen) osake-arvoihin perustuvilla omaisuuserien arvostuksilla listan järjestys ja omistusten arvo saattaa poiketa edellä esitetystä. Vastaavaa päiväkohtaisesti päivittyvää miljardöörilistaa (tosin vain 500 rikkaimmasta) julkaisee Bloomberg nimellä Bloomberg Billionaires Index.
Casciana Terme Lari
Casciana Terme Lari on kunta Italiassa Toscanan alueella olevassa Pisan maakunnassa. Kunta perustettiin vuonna 2014 kun kaksi kuntaa, Casciana Terme (3 607 asukasta) ja Lari (8 779), yhdistyivät muodostaen Casciana Terme Larin kunnan.
Luettelo meriakvaarion selkärangattomista
Tässä luettelossa on lajeja, joita pidetään yleisesti merivesiakvaarioissa, usein riutta-akvaarioissa. Koska harvalla lajilla on suomenkielistä nimeä, joidenkin nimien perässä on lyhyt luonnehdinta.
Erkki Päivärinta
Erkki Olavi Päivärinta (s. 1. tammikuuta 1948 Jyväskylä) on suomalainen pituushyppääjä.
Päivärinta voitti pituushypyn SM-kultaa vuonna 1977 tuloksella 753 senttimetriä. Vuonna 1971 hän sijoittui SM-pronssille ja talvella 1976 Päivärinta voitti sisäratojen Suomen mestaruuden. Hän hyppäsi ennätyksensä 768 vuonna 1978. Seuratasolla Päivärinta edusti Jyväskylän Veikkoja, Äänekosken Huimaa ja Muuramen Yritystä.
Sarkopenia
Sarkopenia tarkoittaa etenevää yleistynyttä lihasmassan ja lihasvoiman vähenemistä. Sarkopenia on tyypillistä ikääntyvillä ihmisillä, mutta se ei ole ikään sidottu. Sarkopenia aiheuttaa muun muassa kaatumisia, toimintakyvyn heikkenemistä ja hauraus-raihnausoireyhtymän kehittymistä. Sarkopeniaa hoidetaan lihasvoimaharjoittelulla ja ravitsemushoidolla, kuten proteiinin lisäämisellä ruokavalioon. Sarkopeniaa voidaan ehkäistä keski-iässä etenkin fyysisellä aktiivisuudella ja terveellisellä ruokavaliolla.
Shigeyoshi Mochizuki
Shigeyoshi Mochizuki (s. 9. heinäkuuta 1973 Shizuoka, Japani) on japanilainen entinen jalkapalloilija.
Sarkopenia
Sarkopenia yhdistyy usein kahteen asiaan: osteoporoosiin ja lihavuuteen, mahdollisesti molempiin. Luukadon ja sarkopenian yhdistelmää kutsutaan termillä osteosarkopenia ja lihavuus ja sarkopenian yhdistelmää termillä Sarkopeeninen lihavuus. Nämä yhdistyneenä älyllisten toimintojen heikkenemisen kanssa rajoittaa ihmisen kokonaistoimintakykyä erittäin merkittävästi. Sarkopeniaa sinänsä tavataan joka toisella yli 80-vuotiaalla. Sarkopenian liitännäissairaudet on aiheellista ottaa huomioon hoidossa ja ehkäisyssä.
Shigeyoshi Mochizuki
Jalkapallomaajoukkue
Hän edusti Japanin maajoukkuetta vuosina 1997-2001.
Jeffrey Lieber
pienoiskuva|Jeffrey Lieber vuonna 2008. Jeffrey Lieber (s. 1969) on televisio- ja elokuvakäsikirjoittaja. Hän syntyi Evanstonissa, Illinoisissa, Yhdysvalloissa ja kävi Evanston Township High Schoolia. Lieber on yksi televisiosarjan Lost luojista.
Lostin ohella Lieber on ollut mukana elokuvien Tuck Everlasting ja Tangled käsikirjoitusprosessissa sekä luonut ja tuottanut FOXille (2004) ja Sony Pictures Televisionille (2008) esittämättömiä televisiopilotteja.
Lieberin ja Jerry Bruckheimerin sarjaa Miami Medical esitetään CBS:llä ainakin vuosien 2009 ja 2010 välinen televisiokausi.
HMS Hart (1895)
HMS Hart oli Britannian kuninkaallisen laivaston vuonna 1896 palvelukseenotettu Handy-luokan torpedovenehävittäjä.
Valmistus
Alus tilattiin 7. helmikuuta 1894 Fairfield Shipbuilding and Engineering Companyltä Govanista Skotlannista, jolloin sen valmistumisajankohdaksi määrättiin 7. tammikuuta 1895. Köli laskettiin 7. kesäkuuta 1895 telakkanumerolla 379. Alus laskettiin vesille 27. maaliskuuta 1895 ja valmistui tammikuussa 1896.
Palvelus
Palvelukseenoton jälkeen alus siirrettiin 1896 Kiinan asemalle, jossa se oli koko uransa. Se myytiin 1912 romutettavaksi Hong Kongiin.
CFTR
CFTR on seitsemännessä kromosomissa sijaitseva geeni, joka ohjaa kloridi-ioneja solukalvojen läpi kuljettavan CFTR-proteiinin (cystic fibrosis transmembrane conductance regulator) valmistusta. Geenin mutaatiot voivat aiheuttaa kystisen fibroosin (CF) tai synnynnäisen molemminpuolisen siemenjohdinten puuttumisen. Yli tuhatta mutaatiota on tavattu kystisestä fibroosista ja noin kahdeksaakymmentä mutaatiota synnynnäisestä molemminpuolisesta siemenjohdinten puuttumisesta kärsivillä.
QF 12 naulan 12 cwt -laivatykki
QF 12 naulan 12 cwt oli 1894 käyttöönotettu kolmen tuuman (76 mm) laivatykki, joka oli palveluskäytössä aina 1900-luvun puoleenväliin saakka. Tykin valmistaja oli Armstrong Whitworth Elswickissä ja sitä käytettiin Britannian kuninkaallisen laivaston ja Britteinsaarilta vientiin valmistetuissa aluksissa. Britanniassa 12 naulaa viittasi ammuksen painoon ja merkintä 12 cwt (massa ilmoitettuna brittiläisinä paunoina 12 × 112 paunaa = 1344 paunaa) putken ja lukon yhteispainoon, mitä käytettiin tietona erottamaan tykki muista 12 naulan tykeistä.
Britannian kuninkaallinen laivasto
Tykeistä tehtiin viimeinen sotaa edeltänyt tilaus heinäkuussa 1910 ja kun vanhentuneet alukset siirrettiin reserviin jäi tykkejä runsaasti varastoihin. Huhtikuussa 1912 päätettiin tykkien huolto lopettaa. Sodan aikana kuitenkin tykkien tarve kasvoi ja apualuksien aseistamiseksi tykkiä tilattiin jälleen toukokuussa 1915. Niitä poistettiin raskaista sotalaivoista ja ne siirrettiin sluuppien, partioalusten, miinanraivaajien, troolareiden ja muiden alusten aseistukseksi kuten vesilentokoneiden emälaivat HMS Ark Royal ja HMS Pegasus sekä miinalaiva HMS Princess Margaret.
Tykin ilma-ammunnan mahdollistavat versiot asennettiin muun muassa HMS Nairanaan ja HMS Pegasukseen, myöhempiin Hunt-luokan miinanraivaajiin sekä puomialuksiin. 16. marraskuuta 1918 tykkejä oli aluksilla 1321 kappaletta ja lisäksi 21 odotti asentamista.
Valmistusmäärät : Toisessa maailmansodassa Mk V -tykit, joissa oli yhdestä kappaleesta valettu putki, olivat käytössä saattajilla kuten troolareilla, korveteilla ja osalla hävittäjistä sekä aseistetuilla kauppalaivoilla sekä pinta- että ilma-ammuntoihin sopivana asennuksena.
Italia
Armstrongin valmistamilla 12 naulan tykeillä varustettiin Giuseppe Garibaldi- ja R. Elena -luokkien alukset sekä osa hävittäjistä. Tykkimalli nimettiin Italian laivastossa malliksi 76/40 A 1897 (aiemmin pelkkä 76 A).
Japani
Tykki nimettiin keisarillisen Japanin laivastossa tyypin 41 3 tuuman 40 pituuskaliiperin tykiksi. Se asennettiin useisiin taistelulaivoihin ja risteilijöihin apuaseeksi.
Megapolis
Megapolis on ympäristöjärjestö Dodon vuosittainen tapahtuma joka kokoaa ihmisiä yhteen kehittämään ratkaisuja ympäristöongelmiin urbanisaation kautta. Dodon teesi on, että koska maailman urbanisoitumisnopeus on kiihkeä ja pysäyttämättömissä, niin urbanisoitumisesta tulee etsiä mahdollisuuksia ongelmien sijaan. Tapahtumaan on kutsuttu puhujiksi alan ammattilaisia ja tutkijoita.
Ensimmäinen Megapolis 2021 - Ympäristöongelmat ratkaistaan kaupungeissa järjestettiin vuonna 2006 Helsingissä. Helsingissä järjestetyn päätapahtuman rinnalla on järjestetty pienempiä tapahtumia Helsingissä, Turussa ja Jyväskylässä.
Sigrid Storråda
Sigrid Storråda (elänyt noin vuonna 1000) oli Eerik Voittoisan puolisona Ruotsin ja Tanskan kuningatar. Hänestä kerrotaan islantilaisissa saagoissa. Niiden mukaan Eerik ja Sigrid saivat pojan, Olavi Sylikuninkaan, mahdollisesti toisenkin, jonka nimi oli Emund.
Sigrid oli vaurasta talonpoikaissukua Götanmaalta ja hän avioitui nuorena Tanskan kruununperijän Sven Haaraparran kanssa. Puolison isä hyökkäsi Ruotsin kuninkaan Eerik Voittoisan kimppuun 300 laivalla vuonna 988. Eerik torjui hyökkäyksen ja teki kostoretken, jolla hän ryösti Sigfridin itselleen. Sigfrid synnytti Eerikille pojan, josta tuli Ruotsin kuningas Olavi Sylikuningas. Eerik kuoli vuonna 995, jolloin leskeä tuli kosimaan Norjan kuningas Olav Tryggvason. Kosittava kuitenkin suuttui ja maiden välille syntyi Svoldin meritaistelu.
Kertomukset Sigfridistä perustuvat epävarmoihin lähteisiin ja on mahdollista, että hän on taruhenkilö. Tarina on kuitenkin innoittanut monia kirjailijoita kuten Selma Lagerlöfiä, Carl Grimbergiä, Frans G. Bengtssonia ja Verner von Heidenstamia.
Thaimaa kesäolympialaisissa 2020
Thaimaa osallistunee Tokion kesäolympialaisiin 2020. Thaimaalaisurheilijat ovat saavuttaneet 12 paikkaa neljässä lajissa (tilanne 25. marraskuuta 2019).
Mitalistit
Ei mitalisteja
40px|Ammunta Ammunta
Thaimaalaiset ampujat ovat saavuttaneet kuusi maapaikkaa eri ammuntakilpailuihin.
40px|Purjehdus Purjehdus
Thaimaalaiset purjehtijat ovat varmistaneet kaksi maapaikkaa olympialaisiin.
Latentti homoseksuaalisuus
Latentti homoseksuaalisuus on ihmisyksilössä olevaa tiedostamatonta homoseksuaalisuutta, jota yksilö ei tietoisesti koe eikä se ilmene käyttäytymisessä. Yksilö pyrkii sulkemaan mahdollisuuden tietoisesta mielestään, mutta terapeutti saattaa ehdottaa sitä. Psykologi Sigmund Freud kirjoitti latentista homoseksuaalisuudesta. Erään teorian mukaan homofobia johtuu latentista homoseksuaalisuudesta.
Thaimaa kesäolympialaisissa 2020
40px|Maantiepyöräily Maantiepyöräily
Thaimaa on varmistanut yhden paikan naisten maantieajoon.